**„Školský program“ školský rok 2017/2019 – 2022/2023**

**Naša škola sa zapojila do realizácie projektu „Školský program“**

**Všeobecné a špecifické ciele programu**

1 ) Cieľom Školského programu je zvýšiť konzumáciu ovocia, zeleniny, mlieka a mliečnych výrobkov, vplývať na zmenu stravovacích návykov a predchádzať chronickým neprenosným ochoreniam.

2) Špecifickým cieľom programu je zvýšiť spotrebu ovocia, zeleniny, mlieka a mliečnych výrobkov, vplývať na zmenu stravovacích návykov u detí predškolského a školského veku, naučiť deti a ich rodičov pravidelne konzumovať ovocie a zeleninu, mlieko a mliečne výrobky, vzdelávať deti a rodičov o dôležitosti konzumácie ovocia a zeleniny, mlieka, mliečnych výrobkov pre ich zdravie.

**Realizátori**

Edukáciu realizujú pracovníci Regionálneho úradu verejného zdravotníctva so sídlom v Trebišove.

**Cieľová skupina**

Cieľovou skupinou sú žiaci základnej školy.

**Téma edukačných aktivít**

Význam ovocia, zeleniny, mlieka a mliečnych výrobkov vo výžive detí a mládeže a pozitívna zmena stravovacích návykov v rodinách, vplyv výživy na zdravie.

**Cieľom edukácie je**

* Zvýšiť informovanosť detí a rodičov o zdravotných benefitoch nutrientov prítomných v potravinových komoditách zaradených do programu.
* Okrem základných informácií o význame vitamínov, minerálov, vlákniny, antioxidantov, ako aj o význame komplexných mliečnych bielkovín, mliečnom tuku, laktózy, vitamínu D a význame baktérií mliečneho kvasenia, je potrebné sa zamerať aj na kvantitatívne odporúčania nevyhnutné pre zdravý vývoj detí z hľadiska prevencie.
* Vplývať na zmenu stravovacích návykov detí s ohľadom na výživové odporúčania a prostredníctvom zvýšenia nutričnej gramotnosti znížiť riziko prevalencie chronických neprenosných ochorení.
* Vplývať na vytváranie správnych stravovacích návykov detí.
* Obmedziť plytvanie potravinami a tým chrániť životné prostredie.